ગામના લોકો પણ તેમનાં અંતિમ દર્શન માટે પહોંચ્યા હતા. તેમના પુત્રોએ અંતિમ સંસ્કાર માટે મુંડન પણ કરાવી લીધાં અને ઠાઠડી તૈયાર કરી લીધી. બસ અર્થી ઉઠાવવાની જ વાર હતી, ત્યાં પરિવારવાળાઓએ જોયું કે બુદ્ધરામના શરીરમાં થોડી હલચલ થઈ, ત્યારે પરિવારવાળાઓએ તેમને ઢંઢોળ્યા તો તેમના શ્વાસ શરૃ થઈ ગયા હતા. ત્યાર બાદ તેમના મોઢા પર પાણી છાંટવામાં આવ્યું, જેથી તેઓ ફરી જીવિત થઈ ગયા અને બધાને ઓળખી કાઢયા અમારા માટે આ દિવાળી ખુશીઓની છે. મારા પિતાનું મૃત્યુ થતાં અમે દિવાળી ઊજવવાના નહોતા, પણ પિતા ફરી જીવિત થતાં અમે આ દિવાળી બેવડા ઉત્સાહથી ઊજવીશું, એમ બુદ્ધરામના પુત્ર રણજિત (૫૫)એ કહ્યું હતું.